**Alegeți cavalerul**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Să dezvelim povestea de mistere

Lăsând minunea s-o admire cerul

Și poate-n jur se va lăsa tăcere...

Prințesa mea, alegeți cavalerul

Să te conducă goală în altarul

Cu fantezii desculțe și spre seară,

Când luna plânge,-oprește minutarul

Să transformăm plăcerea-n primăvară.

Pe patul cu magnolii albe cadă

Cerneala din condei, să-mbrace-n verde

Tulpina nudă, suplă, ca o spadă,

De vom prinși, iubirea n-o vom pierde.

- Nu fac alegeri, creionez tăcută

Destinul meu cu o voinţă vie,

Nevoia mea de tine e acută

Prin orice veac, în orice poezie.

Te-am întâlnit de la-nceputul lumii,

Armura ta din soare-a fost furată

Şi-nveșmântați în lacrimile lunii

Ne-am logodit sub bolta înstelată

Şi-am fost a ta, de-atunci, din prima noapte

Ce-a coborât peste pământ, iubire,

Noi am adus din eden fructe coapte

Pe un tărâm lipsit de fericire.

Ioan Grigoraș Liliana Trif